<classify> ANDREW MSECHU DAR ES SALAAM MWANAHARAKATI wa Haki za Binadamu na Utawala Bora, Fatma Karumeamewataka vijana kuwa jasiri katika kudai haki zao, kwa kuwa ndio wanaotakiwakuamua hatma ya taifa la kesho. Akizungumza katika ufunguzi wa Mkutano Mkuu wa Baraza la Vijana waACT Wazalendo jana Dar es Salaam, ambapo Fatma alisema kuwa vijana wanatakiwawatambue kuwa hakuna kitu cha kukiogopa isipokuwa woga wenyewe kwa sababu wogani kama jela uliyoitengeneza mwenyewe na kujiweka mwenyewe. Woga humfanya mtu ajisitishe na kujikwamisha mwenyewe, hivyo vijanawasikubali kutiwa woga ili washindwe kutimiza malengo yao, alisema Fatma. Alisema katika hilo, vijana wanatakiwa kutokuwa waoga katika kudai nakutetea demokrasia kwa kuwa haijawahi kuombwa kwa mtu, bali ni haki ya msingiinayohitaji kupiganiwa. Na niwaambie, kama mnangoja kugawiwa demokrasia mtanyanganywa kilasiku. Msifikiri kwamba kwenye nchi yetu ambayo kuna chama kimeamua kuhodhidola, mambo haya yatakuwa mepesi mepesi, alisema Fatma ambaye pia nimwanasheria na wakili wa kujitegemea. Alisema mapambano ya kisiasa katika mazingira kama yaliyopo nchinihuwa yanaonyesha matokeo baada ya muda, hivyo wanasiasa lazima wawe na pumzi. Ninaposema muwe na pumzi, mfano mmoja ni kwa Nelson Mandela ambayeilimchukua miaka 27 jela hadi walipoamua kuvunja mfumo wa ubaguzi wa rangi nakutengeneza katiba mpya. Katika mapambano haya msitegemee kirahisi kuona matokeo ya moja kwamoja leo wala kesho, maana CCM imeshasema imeshahodhi dola, hivyo si jambo lalelemama. Aliyekuwa na pumzi ndiye atakayeshinda katika mapambano haya. Kazihii ni muhimu kwa ngome ya vijana kwa sababu vijana ndio waishio leo na tumainiletu kwa siku zijazo, alisema Fatma. Alisisitiza kuwa vijana ndiyo leo ya taifa kwa sababu ni muhimu kwawalioko kwenye madaraka waambiwe kuwa vijana ndio mtakaoongoza nchi kwa sikuzijazo. Fatma alisema ni vyema vijana watambue kuwa maisha yao bado yapo kwahiyo wanatakiwa kujitambua na kujenga taifa la leo na kuamua wanatakakukumbukwa kama mambo waliyoyafanya kwenye maisha yao kwa siku zijazo. Kwa upande wake, Kaimu Katibu Mkuu wa ACT Wazalendo, Dorothy Semualiwataka washiriki wote kupokea matokeo na kuunga mkono kwa kutoa ushirikianokwa atakayekuwa ameshinda kwenye uchaguzi wa ngome ya vijana. Alisema kwa watakaopata fursa waambiwe jukumu wanalokwenda kulibebasiyo lele mama hasa wakati huu aliodai kuwa demokrasia ya nchi hii imedorora,na vijana wengi wamekuwa waoga. Demokrasia tunayoihubiri kwingine, ambayo tumekuwa tukipiga kelelepale Serikali ya Magufuli inapoivunja, leo kifanyike humu ndani, alisema Dorothy.  <topic>: KITAIFA 